, APSTIPRINĀTS

SIA „Jēkabpils reģionālā slimnīca”

Iepirkumu komisijas sēdē

22.10.2018., prot. Nr. 1/14K

SIA „Jēkabpils reģionālā slimnīca”

ATKLĀTA KONKURSA

**Kurināmās koksnes (šķeldas) piegāde**

**NOLIKUMS**

**Iepirkuma identifikācijas Nr. JRS 2018/14K**

Jēkabpils, 2018.

 **I. VISPĀRĪGĀ INFORMĀCIJA**

 **1.1. Pasūtītājs:** Sabiedrība ar ierobežotu atbildību „Jēkabpils reģionālā slimnīca"

Pasūtītāja rekvizīti: SIA "Jēkabpils reģionālā slimnīca",

Reģ. Nr.LV50003356621

jurid. adrese: Andreja Pormaļa iela 125, Jēkabpils, LV-5201,

 tālr. 652 37810, fakss 65237811

A/S SEB banka

 Kods:UNLALV2X

Tekošais konts: LV22 UNLA0009003467368

Informāciju par atklātu konkursu sniedz, sekojošas kontaktpersonas:

- informāciju par Tehnisko specifikāciju: Ainārs Iesalnieks, tālrunis 26596920

- informāciju par noformēšanu un juridiskiem jautājumiem, juriste Ausma Čača, tālrunis: 65237855,

- e-pasts: info@jrslimnica.lv

1.2. Iepirkuma procedūra – piegādes iepirkums saskaņā ar Publisko iepirkumu likuma (turpmāk – PIL) atklāta konkursa nosacījumiem.

1.3. Pretendents ir piegādātājs, kurš ir reģistrējies Elektronisko iepirkumu sistēmā (turpmāk arī – EIS) un ir iesniedzis piedāvājumu EIS e-konkursu apakšsistēmā (turpmāk – Pretendents)

**2. Iepirkuma identifikācijas numurs:** JRS 2018/14K

**3. Iepirkuma priekšmets un apjoms**

3.1. Kurināmās koksnes (šķeldas) piegāde siltumenerģijas ražošanai SIA „Jēkabpils reģionālā slimnīca” katlu mājā A.Pormaļa iela 125, Jēkabpili, saskaņā ar Tehnisko specifikāciju (nolikuma 1.pielikums).

3.2. Plānotais (orientējošais) šķeldas apjoms 12 mēnešu periodam, no līguma noslēgšanas brīža – **7400 ber.m3**, tas ir daudzums, kāds varētu būt nepieciešamas, paredzētās (plānotās) **siltumenerģijas 4 500 MWh** +/- 15% **saražošanai**, saskaņā ar Tehnisko specifikāciju.

3.3. Piegādātājam šķeldas piegāde jāveic vienmērīgi un nepārtraukti, lai nodrošinātu pastāvīgu katlu darbību, ņemot vērā klimatiskos apstākļus, un saskaņā ar darba gaitā savstarpēji saskaņotu piegādes grafiku. Lielāki piegādes apjomi apkures sezonas laikā.

3.4 Piegādātājam jānodrošina šķeldas piegāde līdz Pasūtītāja katlu mājas **šķeldas padeves iekārtai.**

3.5. Iepirkuma priekšmeta (turpmāk tekstā arī – Prece) tehniskie parametri ir noteikti atbilstoši tehniskās specifikācijas prasībām (konkursa nolikuma 1. pielikums).

3.6. Iepirkums netiek dalīts daļās - Iepirkums sastāv no 1 (daļas. Piedāvājums jāiesniedz par visu (pilnu) apjomu.

3.7. Pretendents ir tiesīgs iesniegt tikai vienu piedāvājuma variantu. Ja tiks iesniegti vairāki piedāvājuma varianti, tad piedāvājums netiks vērtēts un tiek atzīts par neatbilstošu.

3.8. Iepirkuma rezultātā tiks noteikts viens uzvarētājs un slēgts viens piegādes līgums.

**4. Iepirkuma CPV kods: 03413000-8**

**5. Iepirkuma izpildes laiks un vieta:**

**5.1**. Līguma izpildes laiks: 12 mēnešu periods no līguma noslēgšanas brīža, saskaņā ar līguma nosacījumiem.

5.2. Piegādes vieta SIA Jēkabpils reģionālā slimnīca”, katlu māja, A.Pormaļa iela 125, Jēkabpilī.

**6. Tehniskā specifikācija**

Tehniskā specifikācija un kvalitātes prasības kurināmajam materiālam – šķeldai noteiktas atbilstoši nolikuma 1.pielikumam

**7. Iepirkuma nolikuma saņemšanas un atbilžu sniegšanas kārtība**

 7.1. Pasūtītājs nodrošina brīvu un tiešu elektronisku pieeju interneta vietnē: [www.jekabpilsrs.lv/iepirkumi/](http://www.jekabpilsrs.lv/iepirkumi/) un EIS tīmekļvietnē [www.eis.gov.lv](http://www.eis.gov.lv) nolikumam un visiem tā pielikumiem. Ar Iepirkumu komisijas apstiprināto nolikumu papīra formātā Pretendents var iepazīties A.Pormaļa ielā 125, Jēkabpilī, SIA „Jēkabpils reģionālā slimnīca” administrācijas ēkā pie sekretāres, darbdienās no plkst. 9.00 līdz 16.00, pusdienas pārtraukums no plkst.12.00- 13.00., līdz 8.1.punktā noteiktajam termiņam.

 7.2. Pretendents EIS e-konkursu apakšsistēmā, šī iepirkuma sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs.

(Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> ).

7.3. Iepirkuma nolikuma grozījumi un atbildes uz Pretendentu jautājumiem (norādot arī jautājumu) tiek nosūtītas jautātājam un publicētas Pasūtītāja mājas lapā internetā <http://www.jekabpilsrs.lv/iepirkumi> un tīmekļvietnē [www.eis.gov.lv](http://www.eis.gov.lv).

Piegādātāja pienākums ir pastāvīgi sekot publicētajai informācijai un ievērtēt to savā piedāvājumā.

7.4. Atbildes uz jautājumiem vai pieprasītā papildus informācija piegādātājam tiek sniegta piecu darba dienu laikā pēc pieprasījuma saņemšanas, bet ne vēlāk kā sešas dienas pirms pieteikuma iesniegšanas termiņa beigām, ievērojot nosacījumu, ka pieprasījums (jautājums) iesniegts laicīgi.

7.5. Jautājumi (informācijas pieprasījumi) tiek iesniegti elektroniski uz e-pasta adresi: info@jrslimnica.lv. Iesniedzot tos pēc darba laika (pēc plkst.16.30) tiek uzskatīts, ka tie saņemti nākošajā darba dienā.

**8. Piedāvājumu iesniegšanas, sagatavošanas un noformēšanas kārtība**

 8.1. Piedāvājumus jāiesniedz **Elektronisko iepirkumu sistēmas (EIS) e-konkursu apakšsistēmā,** [**www.eis.gov.lv**](http://www.eis.gov.lv) **līdz 2018.gada 23.novembrim, plkst. 14.00.**

8.2. Piedāvājums jāiesniedz elektroniski EIS e-konkursu apakšsistēmā, izmantojot EIS e-konkursu apakšsistēmas piedāvātos rīkus, aizpildot minētās sistēmas šī Iepirkuma sadaļā ievietotās formas.

 8.3. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma prasībām..

 8.4. Piedāvājumi, kas tiks saņemti ārpus EIS e-konkursu apakšsistēmai, netiks atvērti un tiks nosūtīti atpakaļ iesniedzējam.

 8.5.Sagatavojojot un iesniedzot piedāvājumu, Pretendents ievēro sekojošas prasības:

 8.5.1. Pieteikuma veidlapa (2.pielikums), Tehniskā specifikācija (1.pielikums), finanšu piedāvājums (3.pielikums), pieredzes – piegāžu saraksts (4.pielikums) jāaizpilda tikai

 elektroniski, atsevišķā elektroniskā dokumentā Microsoft Office 2010, rīkiem lasāmā formātā;

 8.5.2. Sagatavojot piedāvājumu atbilstoši EIS e-konkursu apakšsistēmā šī iepirkuma sadaļā publicētajām veidlapām Microsoft Excel/Word formātā, aizpildot rindas šūnas, kolonnas un ailes, Pretendents neveic izmaiņas minētās veidlapas struktūrā (nedzēš, nepievieno rindas, kolonnas, šūnas un ailes, kā arī negroza tajās norādīto informāciju);

 8.5.3. Iesniedzot piedāvājumu, Pretendents to paraksta ar EIS piedāvāto elektronisko parakstu. Pieteikumu paraksta Pretendentu pārstāvēt tiesīgā persona. Gadījumā, pa piedāvājumu paraksta Pretendenta pilnvarotā persona, piedāvājumam jāpievieno pilnvara vai apliecināta pilnvaras kopija;

 8.6. Iesniedzot piedāvājumu, Pretendents pilnībā atzīst visus konkursa nolikumā (t.sk. tā pielikumos) ietvertos nosacījumus.

 8.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, nedrīkst saturēt datorvīrusus un citas kaitīgas programmatūras. Ja piedāvājums saturēs kādu no iepriekš minētajiem riskiem, tas netiks izskatīts.

 8.8. Piedāvājums un visi tajā ievietotie dokumenti noformējami un iesniedzami tikai valsts (latviešu) valodā. Iesniedzot dokumentus svešvalodā, tam obligāti ir jābūt pievienotam tulkojumam valsts (latviešu) valodā, pretējā gadījumā dokuments netiks vērtēts un tiks uzskatīts, ka dokuments nav iesniegts. Tulkojuma atbilstību oriģinālam var apliecināt pats Pretendents.

 8.9. Dokumentu kopijas un tulkojumus jāapliecina Pretendenta, piegādātāju apvienības vai piegādātāju apvienības dalībnieka personai ar pārstāvības tiesībām vai tās pilnvarotam pārstāvim (pievienojot pilnvaru vai apliecinātu tās kopiju).

 8.10. Piedāvājumā jāietver visas izmaksas bez pievienotās vērtības nodokļa (PVN). Piedāvājuma cenas ir jānorāda *euro* ar divām zīmēm aiz komata, atbilstoši Tehniskajā specifikācijā (1.pielikums) iekļautajām prasībām.

**9. Piedāvājumu atvēršana**

 **9.1.** Piedāvājumu **atvēršana notiek 2018.gada 23.novembrī, plkst.14.00** SIA „Jēkabpils reģionālā slimnīca”, A.Pormaļa ielā 125, Jēkabpilī., LV - 5201, administrācijas telpās, direktora kabinetā, izmantojot tīmekļvietni [www.eis.gov.lv](http://www.eis.gov.lv).

9.2. Piedāvājumu atvēršanas sanāksme ir atklāta un tajā drīkst piedalīties visas ieinteresētās personas. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

 9.3. Ja pretendenta piedāvājums iesniegts pēc šī nolikuma 8.1.apakšpunktā norādītā iesniegšanas termiņa beigām, komisija to neatver - neizskata.

 9.4. Piedāvājumu atvēršanas norisi, kā arī visas nosauktās ziņas tiek fiksētas piedāvājumu atvēršanas sanāksmes protokolā un visi klātesošie Iepirkumu komisijas locekļi paraksta protokolu.

 9.5. Pretendentu atlasi, tehnisko piedāvājumu atbilstības pārbaudi un piedāvājumu vērtēšanu komisija veic slēgtā sanāksmē.

**10. Ieinteresēto piegādātāju kopējā sanāksme netiek paredzēta.** Pretendentam, kurš vēlas iepazīties ar apkures katliem objektā, jāsazinās individuāli ar A.Iesalnieku, t. 265920.

**11. Piedāvājuma nodrošinājums**

11.1. Lai pasūtītājs nodrošinātos pret pretendenta iespējamo rīcību, kas var apdraudēt konkursa mērķa sasniegšanu, pretendentam kopā ar piedāvājumu jāiesniedz Piedāvājuma

 nodrošinājums (dokuments, kas apliecina piedāvājuma nodrošinājuma esamību) EUR 700,00 (septiņi simti eiro):

11.2. Piedāvājuma nodrošinājums var tikt iesniegts vienā no sekojošajiem veidiem,

 pēc Pretendenta izvēles:

11.2.1. bankas garantija par iepriekš norādīto piedāvājuma nodrošinājuma summu. garantijai piemērojami Starptautiskās tirdzniecības palātas [International Chamber of Commerce (ICC)] izdotie Vienotie noteikumi par pieprasījuma garantijām („Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā, saskaņā ar Latvijas Republikas normatīvajiem tiesību aktiem. Garantijai jābūt no tā izsniedzēja un Pretendenta puses neatsaucamai

 11.2.2. apdrošināšanas polise par iepriekš norādīto piedāvājuma nodrošinājuma summu, un tai jābūt no tā izsniedzēja un Pretendenta puses neatsaucamai;

 11.2.3. piedāvājuma nodrošinājums, kā pārskaitījums SIA „Jēkabpils reģionālā slimnīca”, reģ.nr. 50003356621, AS SEB banka, Kods UNLALV2X, tekošā kontā Nr. LV22UNLA0009003467368 ar norādi „Piedāvājuma nodrošinājums atklātam konkursam „Kurināmās koksnes (šķeldas) piegāde”, identifikācijas Nr. JRS 2018/14K.

11.3. Pretendentu piedāvājumi, kuri nav iesnieguši bankas izsniegtu garantiju vai atbilstošu apdrošināšanas polisi, vai nav iemaksājuši nodrošinājumu (nebūs pievienots piedāvājuma nodrošinājuma iemaksu apliecinošs dokuments), tiks atzīti par konkursa nolikuma prasībām neatbilstošiem un izslēgti no vērtēšanas.

11.4. Piedāvājuma nodrošinājuma spēkā esamības termiņš – 90 dienas no piedāvājumu iesniegšanas termiņa beigām.

11.5.Piedāvājuma nodrošinājums ir spēkā īsākajā no šādiem termiņiem:

1) iepirkuma procedūras dokumentos noteiktais piedāvājuma nodrošinājuma spēkā esamības termiņā;

2) līdz iepirkuma līguma noslēgšanai ar uzvarētāju.

11.6. Nodrošinājuma devējs izmaksā Pasūtītājam vai Pasūtītājs ietur Pretendenta iemaksāto piedāvājuma nodrošinājuma summu:

1) ja pretendents pēc piedāvājuma iesniegšanas termiņa beigām, bet, kamēr ir spēkā piedāvājuma nodrošinājums, atsauc vai maina savu piedāvājumu;

2) ja Pretendents, kura piedāvājums izraudzīts saskaņā ar piedāvājuma izvēles kritēriju, neparaksta līgumu Pasūtītāja noteiktajā termiņā, vai atbilstoši līguma nosacījumiem.

**12. Pretendenta izslēgšanas gadījumi un to pārbaude**

12.1. Pretendenta izslēgšanas gadījumi norādīti Publisko iepirkumu likuma 42.panta pirmajā daļā. Pretendenta izslēgšanas gadījumi tiks pārbaudīti Publisko iepirkumu likuma 42.pantā noteiktajā kārtībā.

12.2. iepirkuma komisija ir tiesīga pretendenta izslēgšanas gadījumu pārbaudi veikt tikai tam Pretendentam, kuram būtu piešķiramas līguma slēgšanas tiesības.

 12.3. Ja pretendents atbilst PIL 42.panta pirmās daļas 1., 3., 4., 5., 6. vai 7.punktā minētajiem izslēgšanas gadījumiem, pretendents norāda to pieteikuma dokumentācijā, vai EVIPD.

**13. Prasības attiecībā uz pretendenta profesionālo darbību:**

 Pretendents ir reģistrēts atbilstoši reģistrācijas valsts normatīvo aktu prasībām, ja to paredz attiecīgās valsts normatīvie akti.

**14. Prasības attiecībā uz pretendenta saimniecisko un finansiālo stāvokli**

Pretendenta iepriekšējo 3 (trīs) apkures sezonu (2015/2016, 2016/2017, 2017/2018), ja pretendents darbojas īsāku laika periodu, tad visā tā darbības laikā, saražotais – realizētais, šķeldas apjoms, katru apkures sezonu vismaz divas reizes pārsniedz piedāvājuma realizācijai paredzēto šķeldas apjomu. (Punkts ir attiecināms uz piegādātāju apvienību kopumā).

**15. Pretendenta tehniskās un profesionālās spējas**

15.1. Pretendenta rīcībā (īpašumā, valdījumā, nomā, patapinājumā u.tml.) ir jābūt šķeldas noliktavai ar pastāvīgiem šķeldas uzkrājumiem, kas ir ne mazāki par 1100 ber.m3

15.2. Pretendenta rīcībā (īpašumā, lietošanā) ir vismaz viens mobilais šķeldotājs un šķeldas transports, vismaz 2 (divas) vienības – transports kurināmās šķeldas piegādei. (Punkts ir attiecināms uz piegādātāju apvienību kopumā).

**16. Piedāvājuma izvērtēšanas kritērijs un vērtēšana**

16.1. Piedāvājuma izvērtēšanas kritērijs ir saimnieciski visizdevīgākais piedāvājums, kura

 salīdzināšanai un izvērtēšanai tiekizmantots tikai viens kritērijs – cena, - ar viszemāko cenu 1 MWh siltumenerģijas saražošanai. Pēc aritmētiskās kļūdas pārbaudes.

16.2. Iepirkuma komisija vērtē un salīdzina tikai Pretendentu atlasi un tehniskās specifikācijas piedāvājuma atbilstības pārbaudi izturējušos piedāvājumus, kuri ir atzīti par atbilstošiem atklāta konkursa nolikuma prasībām.

 16.3. Ja pretendenta kvalifikācija neatbildīs pretendentu atlases prasībām vai nebūs iesniegti visi nolikumā norādītie dokumenti vai informācija, Piedāvājums vai Tehniskā specifikācija nebūs aizpildīta atbilstoši nolikuma prasībām, tad šie pretendenti tiks atzīti par neatbilstošiem konkursa nolikuma prasībām, un no tālākas vērtēšanas pretendentu piedāvājumi tiks izslēgti.

 16.4. Piedāvājumi, kuri tiks atzīti par neatbilstošiem nolikuma un tehniskajā specifikācijā noteiktajām minimālajām prasībām netiks vērtēti un tiks noraidīti, kā neatbilstoši.

 16.5. Pasūtītājs pārbauda vai uz Pretendentu (arī uz personālsabiedrības biedru, ja Pretendents ir personālsabiedrība un uz apakšuzņēmējiem, kuriem nododamās izpildes apjoms ir 10% un vairāk), kuram būtu piešķiramas līguma slēgšanas tiesības, neattiecas PIL 42.panta pirmajā daļā iekļautie izslēgšanas nosacījumi. Informāciju iegūst izmantojot EIS.

16.6. Ja piedāvājumu iesniedz ārvalstīs reģistrēts vai dzīvojošs pretendents, lai pārbaudītu vai uz to neattiecas PIL 42.pantā noteiktie izslēgšanas nosacījumi, Pasūtītājs piemēro Publisko iepirkumu likuma 42.panta desmito un divpadsmito daļu, nosakot attiecīgu izziņu iesniegšanas termiņu - 10 darba dienas pēc informācijas izsniegšanas vai nosūtīšanas dienas.

16.7. Ja Pretendents atbilst PIL 42.panta pirmās daļas 1., 2., 3., 4., 6., 7. punktā minētajiem izslēgšanas gadījumiem, pretendents norāda to piedāvājumā un ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Nenorādīšanas gadījumā tiek piemērota PIL 43.panta trešā daļa.

 16.8. Šaubu gadījumā, Pasūtītājs izvērtē vai piedāvājums nav nepamatoti lēts un ir tiesīgs pieprasīt skaidrojumu par piedāvāto cenu un/vai izmaksām.

 16.9. Pasūtītājam ir tiesības jebkurā izvērtēšanas stadijā pārbaudīt Pretendenta sniegtās informācijas patiesumu, t/sk. pārbaudīt dabā vai Pretendenta rīcībā ir šķeldas noliktava ar pastāvīgiem šķeldas uzkrājumiem, kas nav mazāki par 1100 ber.m3, un tajā esošās šķeldas kvalitātes atbilstību piedāvājumā norādītajai un pieprasīt Pretendentam sniegt paskaidrojumus. Nepatiesas, informācijas gadījumā, Pretendentam nav pienākums atkārtoti lūgt precizēt iesniegto informāciju, un Pretendents un tā piedāvājums tiek izslēgti no vērtēšanas. Nepilnīgas informācijas vai pieprasītās informācijas nesniegšanas gadījumā, Pretendentam nav pienākums atkārtoti lūgt precizēt iesniegto informāciju, Pretendents un tā piedāvājums tiek vērtēti pēc iesniegtajiem dokumentiem

 16.10. Pasūtītājam nav pienākums atkārtoti pieprasīt informāciju, kuras iesniegšana jau ir bijusi noteikta iepirkuma dokumentos, šo dokumentu, informācijas neiesniegšana ir pamats piedāvājuma noraidīšanai.

 16.11. Par atklāta konkursa uzvarētāju tiks atzīts Pretendents, kurš iesniedzis visus nolikumā norādītos dokumentus un informāciju, izturējis kvalifikācijas pārbaudi, dokumentāli pierādījis savu kompetenci un spējas nodrošināt līguma saistību izpildi Līgumā paredzētajā apjomā, termiņā un kvalitātē un nav attiecināmi Publisko iepirkumu likuma 42.panta pirmās daļas izslēgšanas gadījumi un piedāvājums ir ar viszemāko līgumcenu par 1 MWh.

 16.12. Vismaz divu vienlīdzīgu piedāvājumu gadījumā (piedāvājumi ar vienādu viszemāko cenu), līguma slēgšanas tiesības tiks piešķirtas pretendentam, ar kuru ir bijusi ilgāka iepriekšēja pozitīva sadarbība šķeldas piegādē

 16.13. Iepirkuma rezultātā tiks noteikts viens uzvarētājs un slēgts viens piegādes līgums.

**17. Tehniskā specifikācija**

Tehniskā specifikācija un tai noteiktās obligātās minimālās prasības noteiktas nolikuma 1.pielikumā, kas ir neatņemama nolikuma sastāvdaļa un Pretendentam jāaizpilda pilnā apjomā.

**18. Iesniedzamie dokumenti**

18.1. Aizpildīts pieteikums atklātam konkursam – nolikuma 2.pielikums. Pieteikumu paraksta vadītājs vai tā pilnvarota persona, ja paraksta pilnvarota perona jābūt pievienotam pilnvaras oriģinālam vai apliecinātai kopijai.

18.2. Latvijas Republikas Uzņēmumu reģistra (Komercreģistra) vai līdzvērtīgas iestādes citā valstī, izsniegtas reģistrācijas apliecības kopija, ja pretendentam šāda apliecība ir izsniegta, vai izziņa, kas apliecina, ka Pretendents ir reģistrēti normatīvajos aktos noteiktajā kārtībā, ja attiecīgās valsts normatīvie akti to paredz.

18.3. Pretendenta aizpildīta, noteikta parauga Tehniskā specifikācija – piedāvājums (aizpildīts 1.pielikums). Jāaizpilda visas prasītās pozīcijas.

18.4. Finanšu piedāvājums – atpildīts atbilstoši nolikuma 3.pielikumam.

18.5. Pretendenta apliecinājums, ka Pretendenta rīcībā ir šķeldas noliktava ar pastāvīgiem šķeldas uzkrājumiem, kas nav mazāki par 1100 ber.m3, pievienojot dokumentus (kopijas), (teritorijas, telpu nomas, lietošanas līgumi vai citi dokumenti, kas apliecina pretendenta tiesības uzglabāt šķeldas uzkrājumus šajā noliktavā). Noliktava var būt jeb kura tipa, tajā skaitā arī atklāta tipa noliktava.

18.6. Dokuments, kas apliecina, ka Pretendenta rīcībā ir attiecīgi, tehniskā darba kārtībā esoši, tehniskie līdzekļi:

 18.6.1. mobilais šķeldotājs (norādot marku, jaudu); (apliecina ar tehniskajiem dok.)

 18.6.2. vismaz divi attiecīgi transporta līdzekļi kurināmās šķeldas piegādei (nomas

 līgums, visu tehnisko transportlīdzekļu (t.sk. arī šķeldotāja) reģistrācijas apliecības kopija vai tml.)

18.7. Apraksts, kā tiks nodrošināta šķeldas piegāde, norādot plānotos šķeldas izcelsmes avotus (īpašumā, lietojumā esošas meža platības, saistītos kokapstrādes vai mežizstrādes uzņēmumus, sadarbības partnerus u.tml.)

18.8. Pretendenta izdota izziņa – apliecinājums, ka Pretendenta iepriekšējo 3 (trīs) apkures sezonu (2015/2016, 2016/2017, 2017/2018), ja pretendents darbojas īsāku laika periodu, tad visā tā darbības laikā, saražotais – realizētais, šķeldas apjoms, katru apkures sezonu vismaz divas reizes pārsniedz piedāvājuma realizācijai paredzēto šķeldas apjomu, norādot vidējos realizācijas apjomus.

18.9. Pretendenta iesniegts veikto piegāžu saraksts (4.pielikums), kurā norādīts vismaz 1 (viens) Pasūtītājs, kuram Pretendents iepriekšējo trīs apkures sezonu laikā, ir piegādājis atbilstošas kvalitātes šķeldu, apjomā, kas ir līdzvērtīgs iepirkumā plānotajam (Pār līdzvērtīgu tiek uzskatīts ne mazāk par 7400 ber.m3 - 20%), kā arī citi Pasūtītāji, kuriem ir veiktas piegādes. Nepieciešamības gadījumā, Pasūtītājam ir tiesības, pēc savas izvēles, iegūt informāciju par veiktajām piegādēm pie sarakstā norādītajām kontaktpersonām.

 18.10. dokuments, kas apliecina nolikumam atbilstoša Piedāvājuma nodrošinājuma (EUR 700,-) spēkā esamību.

 18.11. Pasūtītājs pārbauda vai uz Pretendentu, kuram būtu piešķiramas līguma slēgšanas tiesības, neattiecas PIL 42.panta pirmajā daļā iekļautie izslēgšanas nosacījumi. Informāciju iegūst, izmantojot Ministru kabineta noteikto informācijas sistēmu.

18.12. Ja piedāvājumu iesniedz ārvalstīs reģistrēts vai dzīvojošs pretendents, lai pārbaudītu vai uz to, kuram būtu piešķiramas līguma slēgšanas tiesības, neattiecas PIL 42.pantā noteiktie izslēgšanas nosacījumi, Pasūtītājs piemēro Publisko iepirkumu likuma 42.panta desmito un divpadsmito daļu, nosakot attiecīgu izziņu iesniegšanas termiņu - 10 darba dienas pēc informācijas izsniegšanas vai nosūtīšanas dienas.

18.13. Ja pretendents savas spējas balsta uz apakšuzņēmējiem, tad jānorāda visi apakšuzņēmēji, kuru sniegtais piegādes apjoms pārsniegs 10% no līguma kopējās summas. Uz apakšuzņēmējiem, uz kuru spējām balstās pretendents, tiks piemēroti nolikuma 12.p. noteiktie izslēgšanas nosacījumi.

 18.14. Personu apvienības gadījumā papildus jāiesniedz:

 18.14.1. pilnvara vai apliecināta pilnvaras kopija, par personu apvienības izvirzīto pārstāvi, kas pārstāv personu apvienību iepirkumā un personu apvienības vārdā ir pilnvarota parakstīt visu konkursa dokumentāciju;

 18.14.2. informācija par personu apvienībā ietilpstošajiem dalībniekiem: dalībnieka nosaukums, reģistrācijas numurs, adrese, kontaktpersona un tās tālruņa numurs;

 18.14.3. visu personu apvienības dalībnieku parakstīta saistību raksta (protokola, vienošanās, līguma vai cita dokumenta) kopija, kurā norādīts personu apvienības dalībnieku atbildības sadalījums procentos, kā arī, ka personu apvienības dalībnieki ir vienojušies par personālsabiedrības līguma noslēgšanu un sabiedrības dibināšanu uzvaras gadījumā;

 18.16. Šaubu gadījumā Iepirkumu komisijai ir tiesības pieprasīt uzrādīt dokumenta oriģinālu vai iesniegt apliecinātu dokumenta kopiju.

 **19. Eiropas vienotais iepirkuma procedūras dokuments**

 19.1. Atbilstoši Publisko iepirkumu likuma 49.panta nosacījumiem, Pretendents var iesniegt Eiropas vienoto iepirkuma procedūras dokumentu (ESPD), kā sākotnējo pierādījumu atbilstībai paziņojumā par līgumu un iepirkuma procedūras dokumentos noteiktajām Pretendentu atlases prasībām. Veidlapa un pārējā informācija pieejama <https://ec.europa.eu/tools/espd>

 19.2. Ja Pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura vērtība ir vismaz 10 procenti no iepirkuma līguma vērtības. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku.

19.3. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

 19.3. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, un tā pieejama: <http://www.iub.gov.lv/lv/node/587>.

**20. Kvalitāte**

Kvalitātei jāatbilst atbilstoši apkures katla tehniskajiem datiem un Tehniskās specifikācijas noteiktajām minimālajām prasībām.

**21. Līguma slēgšana:**

21.1. Līgums tiek slēgts starp pasūtītāju SIA „Jēkabpils reģionālā slimnīca" un atklāta konkursa katras daļas uzvarētāju pēc tam, kad ir pagājis Publisko iepirkumu likuma 60.panta septītajā daļā noteiktais nogaidīšanas termiņš.

21.2. Ja izraudzītais pretendents atsakās slēgt iepirkuma līgumu ar Pasūtītāju noteiktajā termiņā (noslēgšanas termiņš tiek noteikts ne garāks kā 7 (septiņas) dienas no līguma nosūtīšanas dienas vai no uzaicinājuma ierasties uz līguma noslēgšanu pie Pasūtītāja, un atbilstoši līguma projekta nosacījumiem, tiek uzskatīts, ka Pretendents atteicies slēgt līgumu noteiktajā termiņā un kārtībā. Šajā gadījumā, Pretendents, kurš atteicās slēgt līgumu, zaudē piedāvājuma nodrošinājumu un Pasūtītājam ir tiesības slēgt līgumu ar nākošo Pretendentu, kura piedāvājums ir atbilstošs un saimnieciski visizdevīgākais (ar nākošo zemāko cenu).

21.3.Par līguma pamatu tiek izmantots līguma projekts, kas ir nolikuma neatņemama sastāvdaļa (5.pielikums).

22. Pārējie nosacījumi:

22.1. Organizējot un veicot atklātu konkursu, iepirkuma komisija vadās pēc iepirkuma izsludināšanas brīdī, spēkā esošā „Publisko iepirkumu likuma”.

 22.2. Iepirkuma nolikumam pievienoti sekojoši pielikumi, kas ir nolikuma neatņemama sastāvdaļa

Pielikumā: 1. pielikums - Tehniskā specifikācija- piedāvājums

 2. pielikums - Pieteikums

 3. pielikums - Finanšu piedāvājums

 4. pielikums - Pretendenta veikto piegāžu saraksts.

 5. pielikums *-* Līguma projekts

Iepirkumu komisijas priekšsēdētājs Ainārs Iesalnieks

**2.pielikums**

Atklāta konkursa nolikumam

„Kurināmās koksnes (šķeldas) piegāde

 (iepirkuma identifikācijas Nr.JRS 2018/14K)ēkabpilsrajona \_\_\_ dienas iepriek Izpild

**PIETEIKUMS**

**par piedalīšanos atklātā konkursā**

**„**Kurināmās koksnes (šķeldas) piegāde

( identifikācijas Nr. JRS 2018/14K)

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma lielums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazs, vidējs uzņēmums)

Vadītāja vai pilnvarotās personas amats,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ar šī pieteikuma iesniegšanu piesakās piedalīties atklātā konkursā **„Kurināmās koksnes (šķeldas) piegāde“** (iepirkuma identifikācijas **Nr.JRS 2018/14K** un ar šo apliecina, ka:

- pilnībā piekrīt atklāta konkursa nolikuma un tā pielikumu prasībām;

- apņemas ievērot konkursa nolikuma noteikumus;

 - apņemas *(*ja Pasūtītājs izvēlēsies šo piedāvājumu) noteiktā termiņā slēgt līgumu un izpildīt visus šī līguma pamatnosacījumus, saskaņā ar līguma projektu, nolikuma 5.pielikums;

- apliecina, ka visas sniegtās ziņas ir patiesas;

Pretendenta vai pilnvarotās personas paraksts \_\_\_\_\_\_\_\_\_\_\_\_\_\_\_

Parakstītāja vārds, uzvārds, ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Ja paraksta pilnvarotā persona, jāpievieno pilnvaras oriģināls vai apliecināta kopja)*

Datums \_\_\_\_\_\_\_\_\_\_\_\_\_\_\_\_\_\_\_\_\_

z.v.

*\*- Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopumā nepārsniedz 10 miljonus eiro.*

*Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus eiro, un/vai, kura gada bilance kopā nepārsniedz 43 miljonus eiro.*

Informāciju var iegūt [www.iub.gov.lv/lv/node/98](http://www.iub.gov.lv/lv/node/98)

 4.pielikums

Atklāta konkursa nolikumam

„Kurināmās koksnes ( šķeldas) piegāde

Identifikācijas Nr. JRS 2018/14K

**Pretendenta veikto piegāžu saraksts (Paraugs)**

|  |  |  |  |  |  |
| --- | --- | --- | --- | --- | --- |
| Nr.p.k. | Pasūtītāja nosaukums (kontaktpersona, tālrunis) | Piegādes vieta  | Kopējais piegādātās šķeldas apjoms (m3) | Pašu spēkiem veikto darbu apjoms (% no kopējā apjoma | Izpildes periods (apkures sezona) |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

*Paraksttiesīgās personas paraksts\_\_\_\_\_*

*Pielikuma formai ir ieteikuma raksturs. Pretendents ir tiesīgs informāciju iesniegt brīvā formā.*

5.pielikums

Atklāta konkursa nolikumam

„Kurināmās koksnes (šķeldas) piegāde

(iepirkuma identifikācijas Nr.JRS 2018/14K)ēkabpilsrajona \_\_\_ dienas iepriek Izpild

**LĪGUMA PROJEKTS**

Jēkabpilī, 2018.gada \_\_. \_\_\_\_\_\_\_\_

 **SIA „Jēkabpils reģionālā slimnīca”,** reģ. Nr.50003356621, juridiskā adrese: Andreja Pormaļa iela 125, Jēkabpils, LV-5201, turpmāk - **Pircējs,** tās valdes priekšsēdētāja Gvido Liepiņa, valdes locekles Innas Budovskas, valdes locekļa Andreja Miļčevska personā, kuras rīkojas uz Statūtu pamata, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, reģ.nr. \_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ turpmāk - **Pārdevējs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** personā, kurš/a rīkojas uz \_\_\_\_\_\_\_\_\_\_\_\_\_\_ pamata, no otras puses, abi kopā turpmāk - **Puses,** pamatojoties uz Latvijas Republikā spēkā esošiem normatīvajiem aktiem un atklāta konkursa „Kurināmās koksnes (šķeldas) piegāde SIA”, (identifikācijas Nr. JRS 2018/14K " rezultātiem, noslēdz šādu iepirkuma līgumu, turpmāk - **Līgums:**

**1. Līguma priekšmets**

 1.1. Pārdevējs apņemas piegādāt un pārdot Pircējam, atbilstoši piedāvājumā iesniegtās Tehniskās specifikācijas kvalitātes prasībām un Finanšu piedāvājumam, (līguma pielikumi Nr. 1 un Nr.2), kurināmo koksni (šķeldu) (turpmāk šī līguma tekstā saukta – Prece) tādos apjomos un piegādes termiņos, lai nodrošinātu Pircēja katlu mājas A.Pormaļa iela 125, Jēkabpilī, nepārtrauktu darbību, atbilstoši nepieciešamās slodzes režīmā, nodrošinot kopējās saražotās siltumenerģijas apjomu 12 mēnešu periodā, orientējoši 4 500 MWh apmērā**,** bet Pircējs pieņem un apmaksā Preces piegādi Līgumā noteiktajā kārtībā.

 1.2. Preces piegādes faktiskais piegādes apjoms veidojas atkarībā no Pasūtītāja veiktajiem pieprasījumiem, lai nodrošinātu 4500 MWh +/- 15% siltumenerģijas saražošanu, atkarībā no laika klimatiskajiem apstākļiem, un Pārdevējam nav iebildumu par šādu apjomu izmaiņām, nemainot 1 MWh saražošanas cenu.

**2. Līguma summa un samaksas kārtība**

 2.1. Līguma kopējā summa ir EUR \_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_euro \_\_\_\_ centi) bez PVN. Tiek piemērota \_\_\_% PVN likme, kas sastāda EUR \_\_\_\_\_\_\_\_\_\_. Līguma kopējā summa kopā ar \_\_\_\_\_% PVN ir EUR \_\_\_\_\_\_\_\_\_\_\_\_\_

 2.2. Līguma kopējo summu veido 1 MWh siltumenerģijas saražošanai nepieciešamās (patērētās) šķeldas cena, kas tiek noteikta EUR \_\_\_\_\_\_ (\_\_\_\_\_\_\_\_\_\_\_\_\_\_\_) bez PVN, (plānotais saražojamais siltumenerģijas daudzums ir 4500 MWh, līguma izpildes gaitā var mainīties +/- 15%).

2.3. Patērētās kurināmās šķeldas vērtība 1 MWh siltumenerģijas ražošanai tiek noteikta EUR \_\_\_\_\_\_\_ (\_\_\_\_\_\_\_\_\_\_\_\_\_ ), ieskaitot visus piegādes izdevumus, bez PVN 21%.

 2.4. Līguma 2.2.punktā noteiktā 1 MWh saražošanas vērtība (cena) EUR \_\_\_\_\_\_\_\_, neatkarīgi no patērētās šķeldas daudzuma, ir nemainīga visā līguma izpildes periodā.

 2.5. Uzskaites mērvienība, par ko tiek veikta samaksa, ir MWh (megavatstunda),

 2.6. Samaksa par piegādāto, pārdoto Preci tiek veikta atbilstoši saražotās siltumenerģijas daudzumam (MWh), ko nosaka (aprēķina) pēc skaitītāja rādījuma nolasījumiem aiz apkures katliem, katra mēneša pēdējā datumā un fiksē abpusēji parakstītā aktā. Akta forma noteikta līguma 1.pielikumā, kas ir līguma neatņemama sastāvdaļa.

 2.7. Pārdevējs 5 (piecu) darba dienu laikā, pēc skaitītāja rādījuma nolasīšanas un akta abpusējas parakstīšanas, iesniedz Pircējam rēķinu par saražotās siltumenerģijas MWh, kas iegūta no Pārdevēja piegādātās Preces, apmaksu.

 2.8. Samaksa tiek veikta pamatojoties uz Pārdevēja iesniegto pavadzīmi - rēķinu par iepriekšējo kalendāro mēnesi, līdz tekošā mēneša 27.datumam uz Līgumā norādīto Pārdevēja bankas kontu.

 2.9. Līguma kopējā summa, kas noteikta līguma 2.1.punktā, var mainīties tādā gadījumā, ja mainās saražotās siltumenerģijas daudzums +/- 15%, nemainoties vienas mērvienības (MWh) cenai, kas tika noteikta piedāvājumā.

**3.PREČU KVALITĀTE**

3.1. Noteikta atbilstoši iepirkumam iesniegtajai tehniskajai specifikācijai – piedāvājumam, kas ir līguma neatņemama sastāvdaļa (\_\_\_.pielikums)

 3.2. Parakstot šo līgumu Pārdevējs apstiprina, ka uz pārdošanas brīdi šķelda atrodas Pārdevēja īpašumā.

**4.PIEGĀDES NOTEIKUMI UN TERMIŅI**

4.1. Pārdevējs piegādā Preci līdz Pircēja katlu mājas šķeldas padeves iekārtai, A.Pormaļa iela 125, Jēkabpilī.

4.2. Preces piegāde tiek veikta pa daļām atbilstoši Pircēja pieprasījumam.

4.3. Preces piegāde tiek veikta pēc Pircēja pasūtījuma - pieprasījuma. Pasūtījums tiek veikts 3 (trīs) reizes nedēļā, (*konkrētās nedēļas dienas tiek noteiktas, precizētas Pusēm slēdzot līgumu)*

4.4.Preces piegādi vēlams veikt darba dienās, darba laikā. Par Preces piegādi ārpus darba laika, Puses vienojas veicot pasūtījumu.

4.5.Preces pasūtījums tiek veikts elektroniski, nosūtot pieprasījumu uz Pārdevēja e-pastu: \_\_\_\_\_\_\_\_\_\_\_\_\_\_\_\_ vai telefoniski pa tālruni: \_\_\_\_\_\_\_\_\_\_\_\_\_\_\_ 2 (divas) dienas pirms piegādes)

4.6. Preces piegāde tiek apliecināta parakstot preču pavadzīmi.

 4.7. Ja, pieņemot Preci, tiek konstatēta Preces kvalitātes neatbilstība Tehniskajā specifikācijā noteiktajām kvalitātes prasībām, Pircēja pārstāvim ir tiesības nepieņemt Preci par ko nekavējoties tiek informēts Pārdevējs un tiek sastādīts akts – pretenzija par Preces kvalitāti.

4.8. Ja pēc Preces pieņemšanas tiek konstatēta Preces neatbilstība kvalitātes prasībām, Pretenziju par Preces kvalitāti, Pircējs var izteikt 5 piecu) dienu laikā no Preces pieņemšanas brīža. Ja Pircējs nav izteicis pretenzijas 5 (piecu) dienu laikā pēc Preces piegādes, uzskatāms, ka piegādātā Prece ir atbilstoša.

4.9. Pārdevējs novērš piegādātās Preces trūkumus, apmainot to pret jaunu, atbilstošas kvalitātes Preci, apmaiņu veicot 2 (divu) darba dienu laikā no akta – pretenzijas saņemšanas.

**5. PUŠU ATBILDĪBA UN STRĪDU IZSKATĪŠANAS KĀRTĪBA**

5.1. .Katra Puse ir atbildīga par līguma nepildīšanu vai nepienācīgu pildīšanu.

5.2. Par šajā līgumā noteikto maksājuma termiņu neievērošanu Pircējs maksā Pārdevējam līgumsodu 0,1 % apmērā no nokavētā maksājuma summas par katru nokavēto dienu.

5.3. Par šajā līgumā noteikto Preces piegādes termiņu, t.sk. Preces nomaiņai, neievērošanu Pārdevējs maksā Pircējam līgumsodu 0,1 % apmērā no kavētās -Preces piegādes apjoma summas par katru nokavēto dienu.

5.4. Ieturamā līgumsoda naudas summa Pusēm nevar būt lielākā par 10% no līguma kopējās summas.

5.5. Līgumsoda samaksa neatbrīvo Puses no līguma saistību izpildes.

5.6. Ja kāda no Pusēm nepilda vai nepienācīgi pilda šī līguma noteikumus, t.sk. atkārtoti (2 reizes pēc kārtas vai 4 reizes visā līguma izpildes gaitā) piegādā neatbilstošas kvalitātes preci, otrai Pusei ir tiesības vienpusēji pārtraukt šī līguma darbību, lauzt līgumu pirms termiņa, brīdinot par to otru Pusi 15 (piecpadsmit) dienas iepriekš.

5.7. Ja Pircējs lauž līgumu Pārdevēja vainas dēļ atbilstoši 5.6.punktam, tad Pārdevējs. bezstrīdus kārtībā maksā soda naudu EUR 200,00

 5.8. Pusei ir pienākums atlīdzināt otrai Pusei radītos tiešos zaudējumus, kas radušies Pircējam nesavlaicīgas piegādes gadījumā, kā arī ja piegādāta nekvalitatīva vai pieprasījumam neatbilstoša Prece.

5.9. Līguma izpildes gaitā radušos strīdus Puses cenšas atrisināt savstarpēju pārrunu ceļā. Strīdi un nesaskaņas, ko Puses neatrisina savstarpēju pārrunu ceļā 30 (trīsdesmit) dienu laikā, tiek izskatīti Latvijas Republikas tiesā vispārējā kārtībā, normatīvajos aktos noteiktajā kārtībā.

**6. PUŠU PILNVAROTĀS PERSONAS**

6.1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:

 6.1.1. Pircēja pilnvarotā persona: \_\_\_\_\_\_ (tālr.\_\_\_\_\_\_\_\_\_, e-pasts: \_\_\_\_\_\_\_\_\_\_\_).

 6.1.2. Pārdevēja pilnvarota persona: \_\_\_\_\_\_\_\_\_\_ (tālr.\_\_\_\_\_\_\_\_\_; e-pasts: ­­­­­­\_\_\_\_\_\_\_\_\_\_\_\_\_).

 6.2. Pilnvarotajām personām ir šādas tiesības:

 6.2.1. parakstīt preču pavadzīmi- rēķinu,

 6.2.2. pieteikt un saskaņot Preces piegādes laiku, vienā pasūtījuma reizē piegādājamo Preces apjomu,

 6.2.3. pieteikt pretenzijas par Līguma saistību pienācīgu neizpildi,

 6.2.4.risināt jautājumus, kas saistīti ar nekvalitatīvu vai bojātu Preci, tai skaitā Preces apmaiņu pret atbilstošas kvalitātes Preci,

 6.2.5. risināt citus organizatoriskus jautājumus, kas saistīti ar Līguma izpildi.

6.3. Pilnvarotajām personām nav tiesību veikt labojumus vai izdarīt grozījumus šajā Līgumā vai tā pielikumos.

**7. NEPĀRVARAMA VARA**

7.1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).

7.2. Puse, kas iekļuvusi nepārvaramas varas apstākļos, nekavējoties informē par to otru Pusi rakstiski trīs darba dienu laikā pēc nepārvaramas varas iestāšanās un ziņojumam pievieno izziņu, kura izsniegušas kompetentas iestādes un kura satur minēto apstākļu raksturojumu un apstiprinājumu.

 7.3. Ja minēto apstākļu dēļ Līgums nedarbojas ilgāk par 30 dienām, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šī Līguma laušanas rezultātā, t.sk. nedarbojas līguma izpildes nodrošinājums.

**8. LĪGUMA DARBĪBAS TERMIŅŠ**

8.1. Līgums stājās spēkā no tā parakstīšanas brīža un ir spēka 12 mēnešus. Pusēm ir tiesības pagarināt līguma izpildi, līdz jauna iepirkuma procedūras rezultātā tiek noslēgts līgums par to pašu līguma priekšmetu.

**9. CITI NOTEIKUMI**

9.1. Ja kāds no Līguma noteikumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.

9.2. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji vai kāds no Līgumā minētajiem Pušu rekvizītiem, telefons, fakss, e-pasta adrese u.c., tad Puses nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajām Pušu pārstāvju un to rekvizītiem.

9.3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizētas vai likvidētas, Līgums paliek spēkā un tā noteikumi ir saistoši Pušu tiesību un saistību pārņēmējiem. Pārdevējs brīdina Pircēju par šādu apstākļu iestāšanos vienu mēnesi iepriekš.

9.4. Par Līguma grozījumiem Puses vienojas rakstiski. Rakstiskās vienošanās par grozījumiem pievienojamas Līgumam un tās kļūst par šī Līguma neatņemamu sastāvdaļu.

9.5.Puses nav tiesīgas nodot savas tiesības, kas saistītas ar šo Līgumu un izriet no tā, trešajai personai.

9.6. Līgums sagatavots latviešu valodā, parakstīts divos eksemplāros uz \_\_\_ lapām, katrai Pusei pa vienam eksemplāram. Abiem Līguma eksemplāriem ir vienāds juridisks spēks.

9.7. Līgumam Tā parakstīšanas brīdī ir \_\_\_\_pielikumi:

1.pielikums - Tehniskā specifikācija - piedāvājums,

2. pielikums - Finanšu piedāvājums,

3.pielikums - Līguma izpildes nodrošinājums (bankas galvojums), kas atbilst Līguma 5.1.punktā noteiktajām prasībām.

 4.pielikums – akta paraugs

**10. PUŠU JURIDISKĀS ADRESES, REKVIZĪTI UN PARAKSTI.**

|  |  |
| --- | --- |
| Pircējs:  | Pārdevējs:  |

4.pielikums

**pie līguma** Nr. \_\_\_\_\_\_\_\_\_\_, noslēgta 2018.\_\_.\_\_\_\_\_

SIA „Jēkabpils reģionālā slimnīca”

Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_

**Akts Nr \_\_\_**

Jēkabpils

2018. gada \_\_. \_\_\_\_\_\_\_\_\_\_\_\_\_

Akts sastādīts saskaņā ar šķeldas piegādes līgumu Nr. **\_\_\_\_\_\_\_\_\_\_\_\_\_\_\_\_\_\_\_\_** par piegādātās šķeldas daudzumu periodā no \_\_\_\_\_\_\_\_\_\_\_\_\_. līdz \_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **Pieņemtais šķeldas daudzums ber.m3**

|  |  |  |  |
| --- | --- | --- | --- |
| N.p.k. | Datums | Pavadzīmes Nr. | Daudzums (ber.m3) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
|  |  | kopā |  |

Uzskaiti veica

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

/amats/ /v. uzvārds/ /paraksts/

1. **Saražotais siltumenerģijas daudzums**

|  |  |  |  |  |
| --- | --- | --- | --- | --- |
| Skaitītāja tips | Skaitītāja Nr. | Skaitītāja rādījums datums | Skaitītāja rādījums datums  | Saražotais siltumenerģijas daudzums pa šo periodu (MWh)\* |
|  |  |  |  |  |

*\*daudzums par ko tiks veikta samaksa, neatkarīgi no patērētā šķeldas daudzuma.*

1. **Izlietotās šķeldas daudzuma aprēķins**

|  |  |  |
| --- | --- | --- |
| Pieņemtais šķeldas daudzums(ber.m3) | Šķeldas atlikums noliktavā (ber.m3) \_\_\_\_/\_\_\_\_\_\_\_\_  datums | Izmantotais šķeldas daudzums (ber.m3)  |
|  |  |  |

1. Patērētais šķeldas daudzums 1MWh saražošanai \_\_\_\_\_\_\_\_\_ber.m3 (informatīvs)

SIA „Jēkabpils reģionālā slimnīca” \_\_\_\_\_\_\_\_\_\_\_\_\_\_\_\_\_\_\_\_\_ paraksts\_\_\_\_\_\_\_\_\_\_\_\_\_\_

 V. Uzvārds

„ ”\_\_\_\_\_\_\_\_\_\_\_\_\_\_\_\_\_\_\_\_\_\_ paraksts\_\_\_\_\_\_\_\_\_\_\_\_\_\_\_

 V. Uzvārds